# Ikt.sz.:

**VÁLLALKOZÁSI SZERZŐDÉS**

**Be:**

amely létrejött

egyrészről: az **ATEV Fehérjefeldolgozó Zártkörűen Működő Részvénytársaság** (székhely: 1097 Budapest, Illatos út 23., cégjegyzékszám: 01-10-042409, adószám: 10893661-2-44, pénzforgalmi jelzőszám: **MBH Bank Nyrt. (….) 18203332-06013403-59020016**,képviseli: ……………..), mint megrendelő – a továbbiakban: **Megrendelő**,

másrészről: a(z) **……………………….** (székhely: …………………………..., cégjegyzékszám: …………………….., adószám: ………………………, pénzforgalmi jelzőszám: ………………..……………………………………, képviseli: ………………………..), mint vállalkozó – a továbbiakban: **Vállalkozó**

(Megrendelő és Vállalkozó a továbbiakban együttesen: **Felek**, külön-külön: **Fél**)

között, alulírott napon és helyen, az alábbi feltételek mellett.

**Előzmények**

A Megrendelő beszerzési eljárást folytatott le **„Takarítási feladatok ellátása”** tárgyában.

Vállalkozó a Megrendelőtől az ajánlatadást megelőzően kapott információk, dokumentumok, specifikációk, valamint a teljes Ajánlattételi Dokumentáció (Ajánlattételi felhívás és dokumentáció, ajánlattételre felkérő e-mail, Felolvasólap) alapján készítette ajánlatát.

Vállalkozó akként nyilatkozik, hogy a beszerzési eljárás során megkapta az ajánlattételhez szükséges valamennyi információt és tájékoztatást a beszerzés tárgyát képező feladatra vonatkozóan, így különösen, de nem kizárólagosan az ajánlati felhívást és dokumentációt.

Vállalkozó megerősíti, hogy a jelen Szerződést az Ajánlatkérési dokumentációban megadott adatok, információk megfelelő tanulmányozását és a körülmények, feltételek alapos megismerését követően kötötte meg és akként nyilatkozik, hogy a Megrendelő által adott információk, adatok a feladat elvégzése, illetőleg a vállalkozói díj meghatározhatósága szempontjából számára elegendőek és teljes körűek voltak.

Vállalkozó nyilatkozik továbbá, hogy a jelen szerződés 1. számú mellékletét képező árajánlatát az Ajánlati felhívásban szereplő és a jelen szerződés tárgyát is képező feladatok részletes, minden, az árajánlat adás szempontjából lényeges paraméterét megismerve, az esetlegesen felmerülhető kockázatokkal is kalkulálva adta meg. Vállalkozó tudomásul veszi, hogy az Ajánlatkérési dokumentációban rögzített, illetőleg a Megrendelő által esetlegesen megadott további adatok és információk megismerésének bármilyen elmulasztása nem mentesíti attól a felelősségtől, hogy helyesen becsülje fel a megvalósítással kapcsolatos nehézségeket, illetve költségeket.

**1. A szerződés tárgya**

1.1 Megrendelő megrendeli, Vállalkozó pedig elvállalja **az ATEV Zrt. budapesti ingatlanának,** **amely egyben a Társaság székhelyéül is szolgál, – tárgyalói, irodái, vizesblokkjai, közlekedői – takarítási, tisztítási feladatainak ellátását, a 2023. ………….. napján kelt árajánlat alapján,** - a szerződés elválaszthatatlan részét képező *1.számú melléklet* (*VÁLLALKOZÓ RÉSZLETES AJÁNLATA)* szerint.

1.2 Az ingatlan címe: 1097 Budapest, Illatos út 23.

A takarítandó terület mérete: kb. 1520 m2

A takarítandó épületek, területek részletezését a 3. sz. melléklet (MŰSZAKI SPECIFIKÁCIÓ) tartalmazza.

1.3 Vállalkozó kijelenti, hogy a jelen szerződés szerinti munkákat megfelelő mértékben megismerte és az arra adott ajánlata teljes körű. A Vállalkozó kijelenti azt is, hogy a munkák nem megfelelő ismeretére visszavezethető okok miatt semmilyen egyéb többletköveteléssel sem léphet fel, késedelmét ezzel nem indokolhatja.

1.4 Vállalkozó kijelenti és szavatolja, hogy a jelen Szerződés tárgyát képező, 1.1. pontban rögzített feladatok ellátásához a szükséges szakismerettel, tapasztalattal rendelkezik, a feladat szerződésszerű, határidőben történő teljesítéséhez szükséges eszközök, berendezések, anyagi- és humánerőforrás a rendelkezésére áll. Felek rögzítik, hogy a jelen Szerződés 1.1 pontjában rögzített feladatellátáshoz szükséges anyagokat és eszközöket – saját költségén - Vállalkozó biztosítja.

1.5 Vállalkozó a napi takarítási feladatokat az alábbi intervallumban végzi:

- hétfőtől csütörtökig 03:00 - 07:00 óra vagy 17:00 – 22:00 óra között,

- pénteken 03:00 – 07:00 óra vagy 14:00 – 22:00 óra között[[1]](#footnote-1)

1.6 Megrendelő három garnitúra kulcsot biztosít Vállalkozó részére, melyet Vállalkozó által írásban kijelölt és a Megrendelővel közölt munkavállalója minden nap a Portaszolgálattól kulcs átadás-átvételi jegyzék szerint vesz át. Vállalkozó az átvett kulcs(ok) jogosulatlan használatáért teljes körű felelősséget vállal.

1.7 Vállalkozó vállalja, hogy feladatai ellátása során takarékosan, csak a szükséges mértékben használja a vizet és elektromos energiát, azok vételezését csak az erre kijelölt helyeken végzi.

**2. Vállalkozói díj, számlázási, fizetési feltételek**

2.1 Vállalkozót a jelen szerződésben vállalt kötelezettségeinek teljesítéséért
**……………. Ft + ÁFA, azaz ………………. forint plusz általános forgalmi adó** vállalkozói díj illeti meg, az alábbiak szerint:

|  |  |
| --- | --- |
| Vállakozói díj napi takarítás (nettó Ft/hó) – 1. alternatíva |  |
| Vállakozói díj napi takarítás (nettó Ft/hó) papíráru biztosítással és feltöltéssel – 2. alternatíva |  |
| Vállakozói díj évi 2 alkalommal végzendő nagytakarítás (nettó Ft/alkalom) |  |
| Napi, havi és éves feladatokat meghaladó takarítási szolgáltatások (nettó Ft/óra) |  |

A vállalkozói díj Vállalkozó munkavégzéssel kapcsolatosan felmerülő valamennyi költségét magában foglalja.

2.2 Megrendelő a vállalkozói díjat az alábbiak szerint fizeti meg Vállalkozó részére:

A szerződés és a kifizetések pénzneme magyar forint (Ft)

Megrendelő előleget nem fizet.

Vállalkozó a szerződés 1. pontjában megrendelt szolgáltatás ellenérétékére vonatkozóan tárgyhót követő hó 5. napjáig – mindkét fél által aláírt, a teljesítést igazoló **teljesítésigazolás** alapján – elszámoló számlát állít ki, melyet Megrendelő banki utalással egyenlít ki. A kiállított számla fizetési határideje a számla keltétől számított **30 nap**. Felek megállapodnak, hogy az elszámolási időszak megegyezik a naptári hónappal.

Amennyiben a Vállalkozó a számla kiállításától számított 5 napon túl juttatja el a számlát a Megrendelő részére, úgy a fizetési határidő a kézbesítés időtartamával automatikusan meghosszabbodik.

2.3 Felek megállapodnak abban, hogy a fizetési határidő lejártát követő 15. napig késedelmi kamat nem kerül felszámításra, arról Vállalkozó a jelen szerződés aláírásával kifejezetten lemond. Ezt követően a késedelmi kamat mértéke a késedelemmel érintett félév első napján érvényes jegybanki alapkamat 3 (három) százalékponttal növelt értéke.

**3.** **Teljesítés**

3.1 Teljesítés helye: **ATEV Zrt. budapesti székhelye,**

 1097 Budapest, Illatos út 23..

3.2 Kapcsolattartók:

Megrendelő részéről: **………………………..**

Mobil: +36-……………

E-mail: .................@atev.hu

**………………………..**

Mobil: +36-……………

E-mail: .................@atev.hu

**Elektronikus számla küldés**

E-mail: e-szamla@atev.hu

**Pénzügy**

E-mail: penzugy@atev.hu

Vállalkozó részéről: **………………………..**

Mobil: +36-……………

E-mail: .................@...............

A kapcsolattartó, illetve a teljesítést igazolásra jogosult képviselők személyében történt változás nem minősül szerződésmódosításnak, erről a Felek egymást írásban (e-mail vagy postai úton) haladéktalanul értesítik. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak, illetve teljesítésigazolásra jogosult személynek az újonnan bejelentett személy minősül.

A kapcsolattartó személyek feladata a kölcsönös, naprakész kapcsolattartás, tájékoztatás. Felek rögzítik, hogy a kapcsolattartó személyek kizárólag a Szerződés teljesítésével kapcsolatban felmerülő operatív kérdésekben jogosultak eljárni, a Szerződés módosítására, megszüntetésére, egyéb jognyilatkozat tételére nem jogosultak.

A Felek jelen szerződéssel kapcsolatosan egymáshoz intézett értesítései, felszólításai stb., jelen szerződés eltérő rendelkezése hiányában akkor tekinthetők teljesítettnek, amennyiben azt a másik Félnek a jelen szerződésben meghatározott értesítési címére az átvételt igazolva személyesen adták át, az átadás napján, vagy, ha tértivevényes ajánlott levélben küldték meg, a tértivevénnyel igazolt átvétel napján, a fenti címekre.

Amennyiben valamely Fél a neki szabályszerűen megcímzett tértivevényes ajánlott levél átvételét megtagadja, vagy az „nem kereste” jelzéssel érkezik vissza a feladóhoz, és/vagy a címzett a személyes átvételt megtagadja, a küldemény postai úton történt megküldése esetén a feladástól számított 5. (ötödik) napon, egyéb esetben az átvétel megtagadásának napján kézbesítettnek tekintendő.

A Felek a postai úton megküldött küldeményeket egyidejűleg másolatban a másik Fél jelen szerződésben meghatározott e-mail címére is kötelesek megküldeni. Felek az e-mailen történő közlést írásbeli közlésnek tekintik.

3.4 Jelen szerződés létrehozására tekintettel indokolt, hogy Felek a másik Fél (illetve kapcsolattartóik) szerződésben rögzített (személyes) adatait megismerjék, és kezeljék. Szerződő Felek a jelen szerződés teljesítése során tudomásukra jutott személyes adatokat az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 Európai Parlament és a Tanács Rendelet rendelkezéseinek betartásával, bizalmasan kötelesek kezelni. A személyes adatokat kizárólag a jelen szerződés teljesítése során, célhoz kötötten, a szerződésben meghatározott feladataik ellátása érdekében, a teljesítéshez szükséges mértékben használhatják fel.

 Amennyiben a személyes adat a Szerződő Felek munkavállalójáé, akkor a személyes adatokat a Szerződő Felek továbbítják egymás felé a kapcsolattartáshoz szükséges mértékben. Ilyenkor a Szerződő Felek, mint munkáltatók a GDPR 6. cikk (1) bekezdés (b) pontja és a Munka Törvénykönyvéről szóló 2012. évi I. törvény 10. § (1) bekezdése alapján szerzik meg és kezelik a személyes adatokat a saját munkavállalójuk tekintetében, míg a másik Szerződő Fél munkavállalójának személyes adatait a GDPR 6. cikk (1) bekezdés (f) pontja szerint a jogos érdekre, mint jogalapra hivatkozással veszik át és kezelik a célhoz szükséges mértékben és ideig. Szerződő Felek ebben a körben kijelentik, hogy a GDPR 13.-14. cikk alapján a saját munkavállalójukat, mint az adatkezelésben érintetteket, egyben a jelen szerződésben kijelölt kapcsolattartókat megfelelően tájékoztatták az adatkezelésről, valamint kijelentik, hogy a GDPR 6. cikk (1) bekezdés (f) pontja alapján a másik fél kapcsolattartójának személyes adatait jogos érdekre hivatkozással kezelik, és ennek alapján érdekmérlegelési tesztet készítettek.

Figyelemmel a fentiekre, Felek kifejezetten tudomásul veszik és az Európai Parlament és a Tanács (EU) 2016/679 sz. rendeletének (Rendelet) 6. Cikk (1) bekezdés a) pontjára való tekintettel hozzájárulnak, hogy a másik Fél a jelen Szerződésben, illetve annak teljesítésével kapcsolatban tudomására jutott személyes adatokat a jelen szerződés teljesíthetősége céljából:

- A jelen szerződés utolsó pénzügyi teljesítésétől számítva, a számvitelről szóló 2000. évi C tv. 169.§-val összhangban 8 évig, illetve

- A jelen szerződésből eredő esetleges jogvita lezárásáig kezelje.

3.5 **Késedelmes teljesítés, kötbér**

Amennyiben Vállalkozó a jelen Szerződésben foglalt feladatot olyan okból, amelyért felelős határidőre nem, vagy nem a Szerződés rendelkezéseinek, illetve az ajánlatban meghatározottaknak megfelelően teljesíti, vagy egyáltalán nem teljesíti, és késedelmét vagy hibás teljesítését, illetve a Szerződés teljesítésének meghiúsulását a szerződésszegéssel okozott károkért való felelősség szabályai szerint (Ptk. 6:142. §) nem menti ki, a Ptk. 6:186.§ (1) bekezdése alapján kötbér fizetésére köteles.

A késedelmi kötbér alapja a késedelemmel érintett nettó vállalkozói havidíj. A heti takarítás elmaradása esetén a kötbér mértéke: 50.000 Ft/alkalom + ÁFA.

Megrendelő fenntartja magának a jogot, hogy amennyiben a késedelmi kötbér mértéke egy hónapra számolva 3 nap díját eléri vagy meghaladja, a Szerződéstől minden további nélkül elálljon vagy azt felmondja. A késedelmi kötbér a késedelmes napokra Megrendelőt megilleti, azt a Vállalkozó a felszólítás kézhezvételét követő 15 napon belül bankszámlára történő átutalással megfizetni köteles vagy Megrendelő az esedékes számlába beszámíthatja.

**4. Szerződés megszűnése, felmondás, vis maior**

4.1 Felek a jelen vállalkozási szerződést a szerződést utoljára aláíró Fél aláírásának napjától határozatlan időtartamra kötik.

4.2 A szerződést a Felek kizárólag közös megegyezéssel írásban módosíthatják, és Felek közös megegyezéssel, írásban közösen meghatározott időpontban megszüntethetik.

4.3 A másik Fél súlyos szerződésszegése esetén a sérelmet szenvedett Fél a szerződést igazoltan megküldött, indoklással ellátott írásbeli nyilatkozattal azonnali hatállyal felmondhatja.

Súlyos szerződésszegés esetei különösen, de nem kizárólagosan:

* Bármelyik Fél vétkes károkozása,
* Vállalkozó titoktartási kötelezettségének megszegése,
* Vállalkozó a teljesítést jogszerűtlenül megtagadja,
* Vállalkozó a szerződés szerinti valamely kötelezettségének Megrendelő írásbeli felszólítása ellenére, az abban megjelölt póthatáridőre sem tesz eleget,
* Vállalkozó olyan magatartást tanúsít, amellyel a szerződés tárgyának határidőre való elvégzését veszélyezteti,
* Vállalkozó a szerződés teljesítésére részben vagy egészében képtelenné válik,
* Vállalkozó nem a Megrendelő utasításai szerint jár el és ezzel a Megrendelőnek kárt okoz,
* Megrendelő a vállalkozói díjat határidőre nem fizeti meg, és azt írásbeli felszólítás ellenére sem rendezi az abban megadott legalább 15 napos póthatáridőben,
* a jelen szerződésben meghatározott esetekben.

4.4 Megrendelő az elállásra vonatkozó jogát jelen szerződés és a Ptk. rendelkezései szerint jogosult gyakorolni.

4.5 Amennyiben Megrendelő az elállási vagy azonnali hatályú felmondási jogát gyakorolja, úgy kártalanítási vagy kártérítési kötelezettség nem terheli, illetve a Vállalkozó erre tekintettel semmilyen igénnyel nem élhet a Megrendelővel szemben.

4.6 A szerződés elállással történő megszüntetése vagy azonnali hatályú felmondása esetén a Felek egymással a szerződés megszűnésének időpontjában, de legkésőbb a szerződés megszűnésétől számított 3 napon belül teljeskörűen elszámolnak.

4.7 Nem minősül szerződésszegésnek, ha a szerződő Felek egyikének sem felróható okból, a Felek bármelyike nem tudja teljesíteni a szerződésben foglalt kötelezettségeit (vis maior).

Vis maior körülmények (háború, polgárháború, sztrájk, viharok, tűz, természeti csapás, blokád) vis maior esetét eredményezik, amelyek bekövetkeztekor egyik Szerződő Fél sem felelős a szerződés nem teljesítéséért.

Az érintett szerződő Félnek azonnal jeleznie kell a másik Fél felé a vis maior körülmények keletkezését és megszűnését.

Felek ezzel kapcsolatosan rögzítik, hogy kölcsönösen tudomással bírnak az Ukrajnát érin-tő háborús konfliktusról, valamint a COVID-19 vírus világméretű elterjedése által kiváltott és annak még jelenleg is fennálló egyes hatásaival („Fennálló Krízis”).

A Felek tudatában vannak annak is, hogy a Fennálló Krízis eredményeként a globális be-szállítói láncolatokban termék-hiány, illetőleg bizonyos esetekben az árképzést érintő hullámzások alakulhatnak ki, ez azonban a jelen Szerződés szerinti teljesítést – értve ezalatt a 2. pont szerinti vállalkozói díjat is – nem befolyásolhatja, abból eredően semmilyen többletigényt nem érvényesíthet Megrendelővel szemben. illetőleg arra hivatkozással Vállalkozó határidő hosszabbítást nem kezdeményezhet, késedelmét ezen körülményekre hivatkozással ki nem mentheti.

A szerződés tekintetében a Felek a Fennálló Krízist nem tekintik vis maior helyzetnek, amennyiben az ebből eredő intézkedések köre jelen szerződés aláírását követően nem kerül szigorításra lényeges mértékben és olyan módon, mely a szerződés Felek által történő teljesítését lehetetlenné teszi.

Amennyiben a szolgáltatás teljesítése lehetetlenné válik, a Magyar Kereskedelmi és Ipar-kamara által kibocsátott igazolás megfelelő bizonyíték arra vonatkozóan, hogy vis maior események állnak fenn, illetve Felek a Fennálló Krízis miatt rájuk vonatkozó korlátozást a vonatkozó jogszabályra tett pontos hivatkozással is bizonyíthatják. Amennyiben vis maior esete áll fenn, Felek haladéktalanul kötelesek megegyezni a vis maiorral érintett szerződéses feltételek módosításában.

**5. Szavatosság, jótállás**

5.1 Vállalkozó kijelenti, hogy a Szerződésben meghatározott feladatok ellátásához megfelelő szaktudással, képzettséggel és engedélyekkel, valamint a szükséges személyi feltételekkel rendelkezik.

5.2 Vállalkozó szavatol azért, hogy munkáját a legjobb tudása szerint, Megrendelő érdekeinek szem előtt tartásával, jó minőségben végzi, továbbá tudomásul veszi, hogy az igazoltan Vállalkozó hibájából eredően Megrendelőnél felmerülő kárért felelősséggel tartozik.

5.3 Vállalkozó teljes felelősséget vállal azért, ha a neki átadott kulcsokkal és riasztókóddal történő bármiféle visszaélés, jogosulatlan használat esetén a Megrendelő vagyonában kár keletkezne. Vállalkozó kijelenti, hogy a Megrendelő vagyonában keletkezett általa vagy alvállalkozói által akár szándékosan, akár gondatlanságból okozott károkért kártérítési felelősséggel tartozik.

5.4 Vállalkozó által végzett munkára a jogszabályi jótállási és szavatossági előírások irányadóak. A jótállás időtartama alatt esetlegesen felmerülő hiányosságokról Felek előzetesen egyeztetett időpontban jegyzőkönyvet vesznek fel, melyben rögzítik a hiányosságok megszüntetésének határidejét is.

1. **Vegyes és záró rendelkezések**
	1. Felek a tevékenységük során tudomásukra jutott információkat, adatokat bizalmasan kötelesek kezelni, s azokat csak a szerződés végrehajtásában közvetlenül résztvevő személyeknek és szervezeteknek (alvállalkozóknak), a rájuk vonatkozó, a szerződés teljesítéséhez feltétlenül szükséges mértékben adhatják át. Felek Harmadik félnek csak a másik Fél előzetes írásbeli hozzájárulásával adhatnak át adatokat, információkat (titoktartási kötelezettség).
	2. Felek jelen szerződésben meghatározott titoktartási kötelezettségük megszegéséért teljes büntető- és polgári jogi felelősséget vállalnak. A titoktartási kötelezettség a szerződés megszűnését követően is időbeli korlátozás nélkül köti a Feleket.
	3. Vállalkozó tudomásul veszi, hogy az általa vállalt titoktartási kötelezettség azon harmadik személyekre is kiterjed, akiket a szerződés teljesítésébe bevon. Vállalkozó köteles felhívni ezen személyek figyelmét a szerződésben foglalt titoktartási kötelezettségre, annak betartásáért, illetve ezen személyek szerződésszegő magatartásáért Vállalkozó tartozik felelősséggel.
	4. Vállalkozó kijelenti, hogy szerepel a Nemzeti Adó- és Vámhivatal köztartozásmentes adózói adatbázisában, vagy a Megrendelő felhívására 3 napon belül átad egy 30 napnál nem régebbi nemlegesnek minősülő együttes adóigazolást, egyben kötelezettséget vállal arra, hogy az előbbiek szerinti alkalmasságát, illetve jogosultságát a jelen szerződés hatálya alatt fenntartja.
	5. Vállalkozó kijelenti, hogy a szerződés teljesítésére műszakilag, gazdaságilag- és pénzügyileg is alkalmas, valamint nyilatkozik arról, hogy csőd-, felszámolási, végelszámolási, illetve végrehajtási eljárás alatt nem áll, továbbá ilyen eljárást ellene sem más, sem maga nem indított. Vállalkozó a fenti eljárások vele szembeni, illetve általa való megindítását köteles Megrendelőnek haladéktalanul írásban bejelenteni.
	6. Felek kijelentik, hogy mindketten jogképesek, és a jelen szerződést aláíró képviselőik aláírási jogosultsága e szerződés tekintetében korlátozva nincs, bejegyzett cégadataik változását eredményező tulajdonosi/legfőbb szervi döntés a jelen szerződés aláírásának időpontjáig nem történt, és képviselőik a jelen szerződés aláírására jogosultak.
	7. A Megrendelő a jelen szerződés hatálya alatt bármikor jogosult a jelen pont szerinti feltételek fennállását – közvetlenül vagy megbízottjai útján – ellenőrizni, s amennyiben ezen ellenőrzés alapján azt állapítja meg, hogy a feltételek vagy azok egy része nem áll fenn, jogosult az ellenszolgáltatás teljesítését visszatartani, vagy választása szerint a jelen szerződéstől elállni, vagy a szerződést azonnali hatállyal felmondani. A Vállalkozó ilyen esetben köteles a Megrendelő kárait és költségeit megtéríteni.
	8. Vállalkozó tudomásul veszi, hogy amennyiben a vele kötött szerződés(ek) összértéke éves szinten a nettó 15.000.000.- Ft-ot meghaladja, úgy a köztulajdonban álló gazdasági társaságok takarékosabb működéséről szóló 2009. évi CXXII. törvény 2. § (3) bekezdése alapján a szerződés főbb adatai (a szerződés megnevezése (típusa), tárgya, a szerződést kötő felek neve, a szerződés értéke, határozott időre kötött szerződés esetében annak időtartamára vonatkozó adatok, valamint az említett adatok változásai) a Megrendelő honlapján közzétételre kerülnek.
	9. Felek a jelen szerződéssel kapcsolatosan közöttük esetlegesen felmerülő vitás kérdéseket elsődlegesen békés úton kívánják rendezni, annak eredménytelensége esetén a Polgári perrendtartásról szóló 2016. évi CXXX. törvényben meghatározott szabályok alapján hatáskörrel és illetékességgel rendelkező bíróságnál kezdeményeznek eljárást.
	10. A Felek megállapodnak, hogy a jelen szerződés alapján keletkező követelés teljesítésére irányuló írásbeli felszólítás az elévülést megszakítja.
	11. A jelen szerződésben nem szabályozott kérdésekben a vonatkozó hatályos magyar jogszabályok, így különösen a Ptk. vonatkozó rendelkezései irányadók.
	12. Vállalkozó a szerződésre, illetve a Megrendelővel kapcsolatos együttműködésre kizárólag akkor jogosult referenciaként hivatkozni, ha ahhoz a Megrendelő előzetesen és kifejezetten írásban hozzájárult. Megrendelő jogosult a megadott hozzájárulást írásban, bármikor, indokolás nélkül visszavonni.
	13. A Felek megállapodnak abban, hogy a jelen szerződés teljesítésével kapcsolatosan a Ptk. 6:246.§-ban foglalt rendelkezések alkalmazását kifejezetten kizárják.
	14. A Felek megállapodnak, hogy a Vállalkozó esetleges általános szerződési feltételeinek alkalmazását jelen szerződéssel kapcsolatosan kizárják.
	15. Vállalkozó köteles a Megrendelő részére hatósági bírság, büntetés stb. jogcímen esetlegesen kiszabásra kerülő és a Megrendelő által a jogosultak felé megfizetett összeg(ek)et – Megrendelő erre irányuló felhívásának kézhezvételétől számított 8 napon belül történő – a Vállalkozó jelen szerződés fejrészében rögzített bankszámlájára megfizetni, amennyiben a bírság, büntetés stb. kiszabására a Vállalkozó által a Megrendelő részére végzett tevékenységgel összefüggésben került sor és a bírság, büntetés stb. kiszabása egyértelműen Vállalkozó felróható magatartására, mulasztására vezethető vissza.
	16. Nem képezi a szerződés részét semmilyen, az adott üzletágban hasonló szerződés alanyai által széles körben ismert és rendszeresen alkalmazott szokás.
	17. A jelen szerződés mellékletei a Felek megállapodásának részét képezik. A beszerzési eljárás során keletkezett iratokat úgy kell tekinteni, mint amelyek jelen szerződés elválaszthatatlan részét képezik, azzal együtt olvasandók és értelmezendők. A szerződés, valamint az egyéb mellékletek tartalmi eltérései, ellentmondásai esetén az alábbi elsődlegesség érvényesül:

A. Vállalkozási szerződés

B. Vállalkozási szerződés mellékletei

 C. Beszerzési eljárás dokumentációja

* 1. Jelen szerződést Felek elolvasták, értelmezték és mint akaratukkal mindenben megegyezőt, jóváhagyólag cégszerűen írták alá.

Jelen szerződés 2 eredeti, egymással minden megegyező példányban készült, amelyből 1 példány Megrendelőt, 1 példány pedig Vállalkozót illeti.

Szerződés hatályba lépése: a szerződést utoljára aláíró Fél aláírásának a napja.

Kelt: Budapest, 2023. ……. Kelt: ………….., 2023. …….

 ATEV Zrt. ………………….. Megrendelő Vállalkozó

 Képviseli: …………………… Képviseli: ……………………

Mellékletek: 1.számú melléklet - Vállalkozó részletes ajánlata

 2.számú melléklet – Felolvasólap

 3.számú melléklet – Műszaki specifikáció

 4.számú melléklet – Munkavédelmi nyilatkozat

***1.számú melléklet***

**VÁLLALKOZÓ RÉSZLETES AJÁNLATA**

***2.számú melléklet***

**FELOLVASÓLAP**

***3.számú melléklet***

**MŰSZAKI SPECIFIKÁCIÓ**

1. ***A Vezérigazgatóságon ellátandó takarítási feladatok részletezése (I. épület emelet):***

 ***Napi feladatok:***

* szemetes kosarak kiürítése, gyűjtőzsákkal való ellátása, az összegyűlt hulladék kijelölt tároló helyre hordása,
* padlózat seprése, porszívózása
* padlózat naponkénti vegyszeres felmosása,
* mosdók, WC kagylók, piszoár és környékükön lévő csempefelületek, valamint az itt található kilincsek és villanykapcsolók, tükrök naponkénti tisztítása, fertőtlenítése,
* mosdókban és konyhában a papírtartók, kézmosó folyadék tartók töltöttségének ellenőrzése, feltöltése
* ajtókon, szekrényeken a kilincsek környékén keletkezett szennyeződések naponkénti eltávolítása,
* belső ablakpárkányok szükség szerinti portalanítása,
* teakonyhában a csempefelület, és szekrények, mosogató fertőtlenítő tisztítása, vízkőmentesítése,
* esetleges koszos edények elmosogatása, elpakolása,
* mosogatógép kipakolása,
* Vezérigazgatósághoz tartozó előtér és lépcsősor seprése, felmosása
* havonta egyszer a mikrohullámú sütő és hűtőszekrény kitakarítása,
* pókhálózás az irodákban és lépcsőházban,
* ajtók portalanítása, lemosása (legalább havonta 1 alkalommal),
* szekrények belsejének és tetejének portalanítása (legalább havonta 1 alkalommal),
* igény szerint, eseti ablakmosás (titkársággal történt egyeztetés alapján),
* Vezérigazgatósághoz tartozó lépcsőkorlát portalanítása heti rendszerséggel

***Éves feladatok:***

* Évente kétszer nagytakarítás végzése:
* tavasszal és ősszel (Megrendelővel egyeztetett időpontban, április 30-ig, illetve szeptember 30-ig)
* Alapterület vegyszeres tisztítása.
* Ajtó, ajtókeret vegyszeres tisztítása.
* Csővezeték vegyszeres tisztítása.
* Kőfelületek vegyszeres tisztítása.
* Csempefelületek vegyszeres tisztítása.
* Radiátorok vegyszeres tisztítása.
* Lambéria burkolatok vegyszeres tisztítása.
* Külső párkányok, lemezborítások tisztítása.
* Konnektorok, kapcsolók vegyszeres tisztítása.
* Gépek, műszerek, telefonok, asztali lámpák vegyszeres tisztítása.
* Ablakok vegyszeres tisztítása.
* Függönyök, sötétítők, szőnyegek vegyszeres tisztítása, azok leszedése, felrakása.
* Irodai bútorok felületének vegyszeres tisztítása
* Irodai fotelek géppel történő vegyszeres tisztítása
* Szekrények mögötti területek vegyszeres tisztítása
1. ***Az ingatlan Vezérigazgatóságon (I. épület emelet) kívüli részeiben, felépítményeiben ellátandó takarítási feladatok részletezése:***

 ***Napi feladatok:***

* Szemetes kosarak kiürítése, gyűjtőzsákkal való ellátása, az összegyűlt hulladék kijelölt tároló helyre hordása,
* padlózat seprése,
* padlózat naponkénti vegyszeres felmosása,
* szőnyeges, szőnyegpadlós felületek naponkénti porszívózása,
* pókhálózás,
* mosdók, WC kagylók, piszoárok és környékükön lévő csempefelületek, valamint az itt található kilincsek és villanykapcsolók naponkénti tisztítása, fertőtlenítése,
* mosdókban és konyhában a papírtartók, kézmosó folyadék tartók töltöttségének ellenőrzése, feltöltése
* ajtókon, szekrényeken a kilincsek környékén keletkezett szennyeződések naponkénti eltávolítása,
* belső ablakpárkányok szükség szerinti portalanítása,
* bejárati ajtók üvegfelületének tisztítása heti rendszerességgel,
* konyhában a csempefelület, mosogató fertőtlenítő tisztítása, vízkőmentesítése,
* esetleges koszos edények elmosogatása, elpakolása,
* mosogatógép kipakolása,
* I.-es épület mindkét bejárata, valamint a III. épület bejárata előtti lépcső- és pihenőszakasz felseprése, vegyszeres felmosása
* Dohányzó pavilonban a hamutartó kiürítése, a belső tér kiseprése
* havonta egyszer a mikrohullámú sütők és hűtőszekrények kitakarítása,
* Havonta egyszer, minden hónap első szerdáján a következő takarítási feladatok elvégzése:
* II. épületben a földszinti pénztár helyiségben a szemetes kosarak kiürítése, kimosása, gyűjtőzsákkal történő ellátása, az összegyűlt hulladék kijelölt tároló helyre hordása, a padlózat seprése, vegyszeres felmosása, irodai bútorok, berendezések portalanítása, pókhálózás,
* II. épületben az 1.emeleti (számviteli) irattári helyiség padlózatának felseprése, vegyszeres felmosása, pókhálózás,

***Éves feladatok:***

* Évente kétszer nagytakarítás végzése:
* tavasszal és ősszel (Megrendelővel egyeztetett időpontban, április 30-ig, illetve szeptember 30-ig)
* Alapterület vegyszeres tisztítása.
* Ajtó, ajtókeret vegyszeres tisztítása.
* Csővezeték vegyszeres tisztítása.
* Kőfelületek vegyszeres tisztítása.
* Csempefelületek vegyszeres tisztítása.
* Radiátorok vegyszeres tisztítása.
* Lambéria burkolatok vegyszeres tisztítása.
* Külső párkányok, lemezborítások tisztítása.
* Konnektorok, kapcsolók vegyszeres tisztítása.
* Gépek, műszerek, telefonok, asztali lámpák vegyszeres tisztítása.
* Ablakok vegyszeres tisztítása.
* Függönyök, sötétítők, szőnyegek vegyszeres tisztítása, azok leszedése, felrakása.
* Irodai bútorok felületének vegyszeres tisztítása
* Irodai fotelek géppel történő vegyszeres tisztítása
* Szekrények mögötti területek vegyszeres tisztítása

***Egyedi takarítási feladatok ellátása:***

* A napi és éves feladatokat meghaladó takarítási szolgáltatások

***Jelenleg használt papír és kézmosó folyadék*** ***részletezése***

* KATRIN Plus Hand Towel Zig-Zag 2 (V-Fold)
* Toalettpapír Smiley Advanced mini 2 rétegű 19 cm
* KATRIN Plus Folded Toilet Paper (V-Fold)
* Tork SmartOne mini Toilet Roll
* Tork Advanced fehér belsőmagos törlőpapír, tekercses, M1 rendszer
* Tork Folyékony szappan, 1 l, S1 rendszer

***Az Ajánlatkérő lehetőséget biztosít a jelenleg használt papír és kézmosó folyadék helyettesítésére.*** ***Amennyiben Ajánlattevő nem az Ajánlatkérő által megjelölt konkrét terméket, hanem azzal egyenértékű terméket kíván megajánlani, úgy ajánlatában csatolnia szükséges a helyettesítő termék specifikációját, annak érdekében, hogy az Ajánlatkérő megvizsgálhassa annak megfelelőségét.***

|  |
| --- |
| **Takarítandó épületek, területek részletezése**  |
|
| I. Irodaépület földszint |
| Kulcsszám | Megnevezés |  m² |
|  | Főbejárat előtti pihenő és lépcső | 5,8 |
|  | 16. iroda felőli bejárat előtti lépcső | 3,8 |
|  | Lépcsőház | 18,2 |
| 4 | Női mosdó | 1,4 |
| 5 | Iroda | 8 |
| 11 | Előtér | 13,4 |
| 12 | Étkező | 10,2 |
| 15 | Mosdó | 2,3 |
| 16 | Iroda | 14,1 |
| Iroda | 18,7 |
| Iroda | 18,2 |
|  | Fénymásoló és közlekedő | 14,5 |
|  | Előtér | 1,9 |
| 17 | Iroda | 12 |
| 18 | Iroda | 20,3 |
|  |  | 162,8 |
|  |  |  |
| I. Irodaépület emelet |
| Kulcsszám | Megnevezés |  m² |
| 22 | Előtér | 3,6 |
| 23 | Mosdó | 4,6 |
| 24 | Konyha | 1,7 |
|   | Férfi Wc | 1,8 |
|   | Női Wc | 2 |
| 25 | Iroda | 27,7 |
| 26 | Iroda | 14,8 |
| 27 | Iroda | 14,5 |
| 28 | Iroda | 22,7 |
| 29 | Tároló | 9,7 |
| 30 | Tárgyaló | 21,6 |
|  |  | 124,7 |
|  |  |  |
| II. Irodaépület földszint  |
|
| Kulcsszám | Megnevezés |  m² |
| 60 | Előtér | 3,2 |
| Konyha | 11,4 |
| Öltöző | 13,6 |
| Wc | 1,3 |
| 61 | Előtér | 2,4 |
| Folyosó | 41,5 |
| 62 | Tárgyaló | 56,3 |
| 63 | Iroda | 20,4 |
| 64 | Irattár | 10 |
| 65 | Étkező | 5,9 |
| 66 | Pénztár | 7,4 |
| 67 | Iroda | 45,6 |
|  68 | Lépcsőház | 20,5 |
| 69 | Férfi mosdó | 3 |
| Wc | 0,9 |
| Wc | 0,9 |
| Piszoár | 3,8 |
| 70 | Női mosdó | 3,2 |
| Wc | 1 |
| Wc | 1 |
| 84 | Porta előtér | 6,7 |
| Porta  | 6,7 |
| Öltöző | 6,1 |
| Wc | 2,4 |
|  |  | 275,2 |

|  |
| --- |
| II. Irodaépület emelet |
|
| Kulcsszám | Megnevezés |  m² |
|  73 | Közlekedő | 21,6 |
| 74 | Konyha | 3,2 |
| Iroda | 9,7 |
| 75 | Iroda | 15,5 |
| 76 | Tárgyaló | 15,4 |
| 77 | Iroda | 77,3 |
| 78 | Iroda | 12,6 |
| 79 | Iroda | 11,3 |
| 81 | Mosdó | 4,4 |
| Férfi mosdó | 3,6 |
| Piszoár | 3,2 |
| Férfi Wc | 1,7 |
| Női mosdó | 3,7 |
| Előtér | 1,5 |
| Női Wc | 1,4 |
| Női Wc | 1,8 |
| Takarítóeszköz tároló | 1,2 |
| 82 | Konyha | 10,6 |
|  |  | 199,7 |
|  |  |  |
| II. Irodaépület 2.emelet |
| Kulcsszám | Megnevezés |  m² |
| 83 | Lépcsőház | 7,4 |
| Iroda | 16,2 |
| Tárgyaló | 14,6 |
| Közlekedő | 22,5 |
| Iroda | 10 |
| Iroda | 21,2 |
| Étkező | 7,1 |
|  |  | 99 |

|  |
| --- |
| III. Irodaépület földszint |
|
| Kulcsszám | Megnevezés |  m² |
|  | Bejárat előtti pihenő és lépcső | 7 |
| 36 | Tárgyaló | 16,8 |
| 37 | Iroda | 45,3 |
| 38 | Iroda | 11 |
| 39  | Iroda | 60,3 |
| 42 | Rekreációs terem | 35,5 |
| 44 | Iroda | 17,5 |
| 31 | Férfi mosdó | 2 |
| Férfi Wc | 1,8 |
| Női mosdó | 1,9 |
| Női WC  | 1,7 |
|  | Közlekedő | 35,2 |
| 32 | Lépcsőház | 24,8 |
| 33 | Konyha | 6,3 |
| 57 | Előtér | 3,5 |
| Iroda | 24,6 |
| Wc | 1,4 |
| 58 | Előtér | 3,3 |
| Közlekedő | 5,8 |
| Mosdó | 4,8 |
| Wc | 1,3 |
| Wc | 1,4 |
| Konyha | 22,8 |
| Öltöző | 23,7 |
| Wc | 1,6 |
| Zuhanyzó | 12,4 |
|  |  | 373,7 |
|  |  |  |
| III. Irodaépület emelet |
|
| Kulcsszám | Megnevezés |  m² |
| 45 | Iroda | 7,6 |
|  | Közlekedő | 25,4 |
|  47 | Iroda | 22,8 |
| 48 | Iroda | 12,6 |
| 49 | Iroda | 12,6 |
| 50 | Iroda | 12,4 |
| 51 | Étkező | 12,5 |
| 53 | Iroda | 12,8 |
| 54 | Iroda | 12,3 |
| 55 | Iroda | 12,6 |
| 56 | Iroda | 23,5 |
| 52  | Konyha | 2,7 |
|   | Mosdó | 1,3 |
|   | WC női | 2,3 |
|   | Mosdó | 1,8 |
|   | WC férfi | 1,8 |
|   | WC férfi | 1,1 |
|  |  | 178,1 |
|  |  |  |
| Különálló területek |
|
| Kulcsszám | Megnevezés |  m² |
| Raktár | Iroda  | 7,8 |
| Iroda  | 16,4 |
| Iroda | 8,1 |
| Közlekedő | 41 |
| Konyha | 2,6 |
| Női öltöző  | 3,8 |
| Női mosdó | 2,4 |
| Női Wc | 1,2 |
| 85 | Külső mosdó | 1,4 |
| Külső Wc | 1,8 |
|  | Dohányzó pavilon | 3,9 |
|  |  | 90,4 |

***4.számú melléklet***

**MUNKAVÉDELMI NYILATKOZAT**

Alulírott **………………..,** mint a(z) **……………...** képviselője nyilatkozom, hogy az **ATEV Zrt.** területén munkavállalóimat:

* érvényes munkaszerződéssel, illetve megfelelő munkajogi feltételek mellett,
* érvényes munkaköri orvosi alkalmassági vizsgálattal,
* a munkavégzéshez szükséges szakképesítéssel, jogosultságokkal, szakmai információval – ha szükséges – engedéllyel,
* a végzendő munkának és a környezeti hatásoknak megfelelő egyéni védőeszközökkel ellátva,
* a szükséges védőoltások beadása mellett,
* az érvényben lévő törvények, rendeletek előírásai, illetve a szabványokban előírtak szerint foglalkoztatom.

Kijelentem, hogy a munkavégzésre kockázatértékeléssel rendelkezem.

Kijelentem továbbá, hogy számomra ismertek az ATEV Zrt. gyárai területén történő munkavégzés körülményei (helyszínen érvényes állategészségügyi, környezetvédelmi, valamint munka-, tűz- és balesetvédelmi előírások), feltételei és kockázatai, melyekről az érintett munkavállalóimat az ATEV Zrt. területén történő munkavégzés előtt – minden esetben – tájékoztatom, melyről jegyzőkönyvet készítek.

A kockázatokkal szembeni védekezés érdekében munkavállalóim számára az ATEV Zrt. gyárai területén történő munkavégzéshez biztosítom a törvények, rendeletek által előírt szükséges szintű védőeszközöket.

Ezúton nyilatkozom, hogy munkavállalóim a szerződés keretében folytatott munkavégzés során a Megrendelő által meghatározott, alábbi jogszabályi hivatkozásoknak megfelelően járnak el:

Jogszabályi hivatkozások:

* Vállalkozó köteles az előírt egyéni védőeszközöket biztosítani az 1993. évi XCIII. tv. a munkavédelemről, egységes szerkezetben a végrehajtásáról szóló módosított 5/1993 (XII. 26.) MüM sz. rendeletben, valamint a munkavállalók munkahelyen történő egyéni védőeszköz használatának minimális biztonsági és egészségvédelmi követelményeiről szóló 65/1999. (XII.22) EüM rendeletben leírtak szerint.
* Vállalkozó köteles betartani, illetve saját munkavállalóival betartatni a 47/1999 (VIII. 4.) GM rendelet szerinti emelőgép biztonsági szabályzatban leírtakat, a 143/2004 (XII. 22.) GKM rendelet a Hegesztési Biztonsági Szabályzatban leírtakat, az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002 (II. 20.) SzCsM-EüM együttes rendeletben leírtakat, a 10/2016. (IV.5.) NGM rendeletben leírtakat a munkaeszközök és használatuk biztonsági és egészségügyi követelményeinek minimális szintjéről, a 16/2008 (VIII. 30.) NFGM rendeletben leírtakat a gépek biztonsági követelményeiről és megfelelőségének tanúsításáról, a 191/2009 (IX. 15.) Korm. rendeletben leírtakat az építőipari kivitelezési tevékenységről, valamint az MSZ HD 60364-ben és az MSZ 1585:2012-ben leírtakat.
* Vállalkozó köteles eleget tenni a módosított 1996. évi XXXI. Tűzvédelmi törvényben, az Országos Tűzvédelmi Szabályzatról szóló 54/2014. (XII.05.) BM rendeletben, valamint a tűzvédelmet érintő valamennyi rendeletben, jogszabályban, illetve szabványban leírtaknak.
* Vállalkozó tűzvédelmi szakvizsgához kötött foglalkozási ágakban csak szakvizsgával rendelkező munkavállalót foglalkoztathat a Megrendelő területén.

Kelt: …………, 2023. ……..

 ………………………………………..

 …………….

 Vállalkozó

 Képviseli: ……………………..

1. A Vállalkozó választása alapján kerül véglegesítésre. [↑](#footnote-ref-1)